คลังเสนอครม.คงภาษีVAT 7%
คลังชงครม.ตัดสินใจลดภาษี VAT 7% ต่อ 1-2 ปี
9 ก.ย. 2562

คลังชงครม.ตัดสินใจลดภาษี VAT 7% ต่อ 1-2 ปี
นายอุตตม สาวนายก รมว.คลัง เปิดเผยว่า การประชุมคณะรัฐมนตรี (ครม.) ในวันที่ 10 ก.ย. นี้ คลังจะเสนอให้ ครม. พิจารณาขยายเวลาคงภาษีมูลค่าเพิ่ม (VAT) 7% ต่อไปอีก หลังจากการขยายลดภาษี VAT จาก 10% เหลือ 7% จะสิ้นสุดในวันที่ 30 ก.ย. 2562
“สภาพเศรษฐกิจในปัจจุบัน คงจะมีการเสนอให้ต่อภาษี VAT 7% ต่อไป แต่จะขยายเวลาการลด 1-2 ปี จะต้องพิจารณาอย่างละเอียดก่อน เพราะมีผลต่อการส่งสัญญาณทางเศรษฐกิจในอนาคต”นายอุตตม กล่าว
ทั้งนี้ที่ผ่านมา ครม.ได้มีการออกพระราชกฤษฎีกาออกตามความในประมวลรัษฎากรว่าด้วยการลดอัตราภาษีมูลค่าเพิ่ม (ฉบับที่ 669) พ.ศ. 2561 ให้มีการปรับลดภาษีมูลค่าเพิ่มจาก 10% ให้เหลือ 7% โดยมีผลตั้งแต่วันที่ 1 ต.ค. 2561 ถึงวันที่ 30 ก.ย. 2562 และหากยังไม่เสนอ ครม. ใหม่และเลยกำหนดวันที่ 30 ก.ย. ไปแล้ว จะทำให้ภาษีมูลค่าเพิ่มปรับเพิ่มขึ้นเป็น 10% ทันที